संक्षेप करने के लिए दस्तावेज़: बोल्ड और सेक्सी मल्लिका ने अब तक तो पुरुषों का दिल लुभाने में समय बिता दिया और उन्हें सफलता भी मिली.

लेकिन औरतें उन्हें ज़्यादा पसंद नहीं करतीं हैं क्योंकि महिलाओं को पता है कि मल्लिका को देखकर और उनके बोल्ड कमेंट्स सुनकर पुरुषों का दिमाग़ कैसे ख़राब हो जाता है.

ख़ैर इस हफ़्ते आई अपनी नई फ़िल्म प्यार के साइड इफ़ेक्ट्स में मल्लिका ने अपनी पिछली फ़िल्मों के मुक़ाबले कम अंग प्रदर्शन किया है.

शायद पहली बार उन्होंने अपने हुनर का सही प्रदर्शन किया है. मल्लिका ने कहा, "मैं प्रार्थना कर रही हूँ कि औरतें अब मुझे पसंद करें. मुझे उनके सहयोग की सख़्त ज़रूरत है. इसके लिए मैं काफ़ी डरी हुई भी हूँ."

---------------------------------------------------------------------------------

महंगी बेबी

निर्माता साजिद नाडियाडवाला अपनी अगली फ़िल्म हे बेबी के लिए रूपया पानी की तरह बहा रहे हैं. साजिद ख़ान इस फ़िल्म के निर्देशक हैं और इस फ़िल्म में मुख्य भूमिका है- अक्षय कुमार, फ़रदीन ख़ान, रितेश देशमुख और विद्या बालन की.



इस फ़िल्म के लिए साजिद नाडियाडवाला ने टेस्ट शूटिंग का बंदोबस्त किया है जो बॉलीवुड के लिए नई बात होगी. टेस्ट शूटिंग इसलिए ताकि असली शूटिंग के वक़्त कोई दिक़्क़त ना हो.

बस इतना ही नहीं, नाडियाडवाला ने मोशन कैप्चर टेक्नॉलॉजी का इस्तेमाल करने का भी फ़ैसला कर लिया है क्योंकि इस फ़िल्म में नौ-दस महीने की बच्ची भी काम करेगी.

इस तकनीक के ज़रिए अगर बच्ची शूटिंग के समय रो रही है या सो रही है तो बाद में कंप्यूटर उस बच्ची का हँसता चेहरा उस सीन में दिखाएगा.

इसमें पैसे तो ख़ूब ख़र्च होंगे लेकिन साजिद नाडियाडवाला को क्वालिटी के सामने कुछ और नज़र नहीं आ रहा.

--------------------------------------------------------------------------------

सैफ़ और फ़रदीन दुश्मन नहीं दोस्त हैं

इन दिनों ये ख़बर गर्म है कि फ़रदीन ख़ान ने टिप्स की नई फ़िल्म रेस में काम करने से इसलिए मना कर दिया क्योंकि इस फ़िल्म में सैफ़ अली ख़ान भी हैं.



उनकी सैफ़ से नाराज़गी इसलिए है कि सैफ़ ने उनके पिताजी फ़िरोज़ ख़ान की फ़िल्म में काम करने से इनकार कर दिया था.

लेकिन सच्चाई ये है कि फ़रदीन और सैफ़ दोस्त हैं और दोनों की उन दो फ़िल्मों में काम नहीं करने की वजह एक ही थी- डेट्स की समस्या.

ख़ैर फ़रदीन की जगह ले ली है अक्षय कुमार ने, जो इस फ़िल्म के निर्देशक...\nसंक्षेप उसी भाषा में जिसमें दस्तावेज़ है:
मल्लिका शेरावत को समझ में आ गया है कि औरतों के समर्थन के बिना उनका करियर आगे नहीं बढ़ सकता.